JAITLEY
జిఎస్‌టి అమలు అధికారాలు ఎవరికి?
న్యూఢిల్లీ, డిసెంబరు 24: జిఎస్‌టి అమలు విధానంపై కేంద్ర రాష్ట్రాల ద్వంద్వనియంత్రణ, ఎవరి అధీనం లో కార్యాచరణ అమలు అన్న అంశాలపై రెండు రోజులపాటు జరిగిన జిఎస్‌టి మండలి సమావేశం లో నిర్ణయాలు కొలిక్కిరాలేదు. ఈనిర్ణయంపై చర్చించేందుకు తిరిగి ఏప్రిల్‌ ఒకటవ తేదీ సమా వేశానికి వాయిదా వేసారు. ఆర్థికమంత్రి అరుణ్‌ జైట్లీ అధ్యక్షతన జరిగిన జిఎస్‌టి మండలి సమా వేశంలో కీలక అంశాలపై చర్చలు జరిగినా ఏకాభి ప్రాయానికి రాలేదు.
జిఎస్‌టి ముసాయిదాబిల్లు, పరిహారం బిల్లు వంటివాటిని మాత్రం క్లియర్‌ చేశారు. వచ్చే సమావేశం జనవరి, మూడు, నాలు గు తేదీల్లో జరుగుతుంది. పరిపాలనా అధికారా లను కేంద్ర రాష్ట్రాలమధ్య విభజించడం కీలకంగా ఉంటుంది. అయితే ఈ అంశంలోనే రాష్ట్రాలు తీవ్రంగా విభేదించాయి. సమావేశంలో జిఎస్‌టి సమీకృత బిల్లుపై కూడా చర్చలు జరిపారు. 1.5 కోట్ల టర్నోవర్‌ వరకూ ఉన్న అస్సెస్సీలకు ఎలాం టి ద్వంద్వనియంత్రణ ఉండదని తేల్చారు. అంటే రాష్ట్రాలకు ఈ పరిధివరకూ నియంత్రణ అవసర మని తేల్చి చెప్పినట్లయింది.
అయితే కేంద్రం మాత్రం రెండువైపులా సాధికారత ఉండాలని ఇందుకోసం ఐదుశాతం అస్సెస్సీలను కేంద్ర రాష్ట్రాల మధ్య విభజించి పరిశీలన జరిపి అప్పుడు నిర్ణయించాలని చూస్తోంది. అంతర్‌రాష్ట్రాల వ్యాపా రాలపై రాష్ట్ర ప్రభుత్వాలు తమపట్టును వదులు కునేందుకు సిద్ధంగా లేవు. ఈ విధానం ఐజిఎస్‌టి బిల్లుకిందకు వస్తుంది. అయితే ఐజిఎస్‌టి బిల్లు ప్రకారంచూస్తే కేంద్రానికిమాత్రమే అధికారాలుంటా యి. పన్నురాబడులను రాష్ట్రాలకు పంపిణీచేస్తా యి. ఇక సరిహద్దుల నిర్వచనం కూడా రాజ్యాం గంలో జోక్యం చేసుకున్నట్లవుతుందని, ఒక నిర్ణ యానికి వచ్చేముందు సమగ్ర చర్చలు అవసరమని జైట్లీ పేర్కొంటున్నారు. కేంద్రపాలిత ప్రాంతాలు, తీరప్రాంత రాష్ట్రాల్లో 12 నాటి కల్‌ మైళ్లను తీసుకోవాలని చూస్తోంది. అయితే కోస్తా ఉన్న రాష్ట్రాలు తీవ్రంగా వ్యతిరేకించా యి. వచ్చే సమావేశంలో వీటిని పరిష్కరించినా ఈ బిల్లులు పార్ల మెంటు బడ్జెట్‌ సమావేశాల్లో మాత్రమేచర్చకువస్తాయి. జిఎస్‌టి అమలుపై ఆర్థికమంత్రి మాట్లా డుతూ తనవరకూ తాను ఏప్రిల్‌ ఒకటవ తేదీ నుంచి అమలుకే ప్రయత్నిస్తున్నాని ఎలాంటి జాప్యం లేకుండా అమలుచేయా లన్నదే తమ లక్ష్యమన్నారు జిఎస్‌టి కౌన్సిల్‌ జిఎస్‌టి ముసాయిదా చట్టాన్ని ఆమోదించింది.
ఇక పరిపాలనాపరమైన నియంత్రణపైనే నిర్ణయం వెలువడాల్సిఉంది. ఐదేళ్లపాటు ప్రతిరెండునెలలకో పర్యాయంరాష్ట్రాలకు పూర్తి పరిహారం చెల్లించాలని నిర్ణయించింది. ఏడాదికి 50 వేల కోట్లు పరిహారం కింద చెల్లించాలన్న అంచనాలున్నాయని అయితే ఇందుకు సంబంధించి ఆంక్షలు పరిమితులు ఏమీ లేవన్నారు. బ్యాంకుల్లో డిపాజిట్లు పెరిగితే పెద్ద నోట్ల రద్దు అనంతరం పన్నురాబడులు పెరుగు తాయని అలాగని జిఎస్‌టికి లింకు కలపలేమని అన్నారు వచ్చే సమావేశంలో కేంద్ర బడ్జెట్‌లో రాష్ట్రాల ప్రతిపాదనలపై కూడా చర్చలు జరుపు తారు. పెద్దనోట్లరద్దుతో పార్లమెంటు సమావేశాలు మొత్తం ఈ అంశంపై చర్చకే సరిపోయింది. కీలక బిల్లులు ఆమోదం పొందకపోవడం వల్ల రాజకీయా ల్లో ఇవన్నీ సహజమేనని చెపుతూ అధికార పక్షం జిఎస్‌టి బిల్లుపై తనదైన ధీమా ప్రదర్శిస్తోంది.